EkBass/fiwiki-20250220-pages-articles huggingface dataset:
Dive With Me

Dive With Me on alankomaalaisen DJ-tuottajatiimi Lvndscapen kappale, jolla vierailee myös tanskalainen laulaja-lauluntekijä Cathrine Lassen. Sen julkaisi Spinnin' Records digitaalisesti ladattavana EP-levynä ja singlenä 3. marraskuuta 2017. Kappaleen ovat sanoittaneet Lene Dissing ja Peter Bjørnskov. Kappaleelle on toteutettu myös musiikkivideo, joka julkaistiin videopalvelu YouTubessa singlen julkaisupäivänä. Kappale ei ole toistaiseksi päässyt lainkaan listoille. ==Kappalelista== Digitaalinen lataus # Dive With Me (mukana Cathrine Lassen) \- 3:40 # Kilimanjaro - 3:08 ==Lähteet== Luokka:Vuoden 2017 kappaleet Luokka:Alankomaalaiset musiikkikappaleet
Home (Lvndscapen kappale)

Home on alankomaalaisen DJ-tuottajatiimi Lvndscapen kappale, jolla vierailee myös brittiläinen laulaja-lauluntekijä Jae Hall. Sen julkaisi Spinnin' Records digitaalisesti ladattavana singlenä 22. maaliskuuta 2019. Kappaleen ovat sanoittaneet Hall, Andrew Bullimore sekä Emil Persson ja sen tuotannosta vastasi Lvndscape. "Home" ei ole päässyt toistaiseksi lainkaan listoille. ==Kappalelista== Digitaalinen lataus # Home (mukana Jae Hall) \- 3:34 ==Lähteet== Luokka:Vuoden 2019 kappaleet Luokka:Alankomaalaiset musiikkikappaleet
Laura Harrier

Laura Ruth Harrier (s. 28. maaliskuuta 1990 Chicago, Illinois) on yhdysvaltalainen näyttelijä ja malli. Hänet tunnetaan Destiny Evansin roolista saippuasarjassa One Life to Live (2013). Harrier teki ensimmäisen merkittävän elokuvaroolinsa näytellessään Liziä elokuvassa Spider-Man: Homecoming (2017). ==Filmografia== Elokuvat Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli Huomautukset 2014 The Last Five Years The Last Five Years käsikirjoittajanainen 2015 Fourth Man Out 4th Man Out Dorothy Cuda 2016 The Realest Real The Realest Real Abby lyhytelokuva 2017 Spider-Man: Homecoming Spider-Man: Homecoming Liz Toomes 2018 BlacKkKlansman BlacKkKlansman Patrice Dumas 2019 Balance, Not Symmetry Balance, Not Symmetry Caitlin Walker == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset mallit Luokka:Vuonna 1990 syntyneet Luokka:Elävät henkilöt
Helmiseppä

Helmiseppä (Trachyphonus erythrocephalus) on tukaaneihin kuuluva lintulaji. Lajia tavataan Itä-Afrikasta. ==Koko ja ulkonäkö== Helmiseppä voi kasvaa 20 29 cm pitkäksi. Sukupuolet eroavat hieman toisistaan ulkonäöltään. Helmisepän päälaki on koiraalla musta ja naaraalla ruskea. Pää on punainen ja kurkku keltainen ja musta. Pään sivuilla on valkoiset pilkut. Lajin rinta on väriltään keltainen ja punainen ja vatsa keltainen. Linnun selkä, siivet ja pyrstö ovat mustat valkoisin pilkuin. Helmisepän nokka on pitkähkö ja vaaleanpunainen. ==Levinneisyys ja elinympäristö== Helmisepän levinneisyysalue ulottuu Etiopiasta Tansaniaan. Lajin elinympäristöä ovat kuivat metsät, savannit ja pensaikot usein termiittipesien läheisyydessä. Lintu liikkuu yksin tai pieninä ryhminä. Helmiseppä syö hedelmiä, siemeniä, hyönteisiä ja hämähäkkejä. Helmiseppä pesii termiittipesään kaivamassaan käytävässä. Helmisepän pesimäkausi ajoittuu sadekaudelle helmikuusta heinäkuulle. ==Lähteet== Luokka:Tukaanit (heimo)
No One Nobody

No One Nobody on alankomaalaisen DJ-tuottaja Lvndscapen kappale, jolla vierailee myös ruotsalainen tuottaja-laulaja Tannergard. Sen julkaisi Spinnin’ Records digitaalisesti ladattavana singlenä 20. maaliskuuta 2020. Kappaleen ovat sanoittaneet Tannergard sekä Galen Behr ja sen tuotannosta vastasi Lvndscape. "No One Nobody" ei ole toistaiseksi päässyt lainkaan listoille. ==Kappalelista== Digitaalinen lataus # No One Nobody (mukana Tannergard) \- 3:17 # No One Nobody (mukana Tannergard) (Extended Mix) - 4:31 ==Lähteet== Luokka:Vuoden 2020 kappaleet Luokka:Alankomaalaiset musiikkikappaleet
Pierre Gringore

Pierre Gringore, myöhemmin Gringoire, (1475 – 1538 t. 1539) oli ranskalainen runoilija. Hän oli mukana Italian sotaretkillä ja kirjoitti Enfants sans souci -seuran jäsenenä Bazoche du châtelet -seurueelle (1502–1517) neljä moraliteettia. Huomattavin niistä on Jeu et sotie du Prince des Lotz, joka oli suunnattu paavi Julius II:ta vastaan ja jonka kirjoittamiseen Ludvig XII häntä kehotti ja lienee itsekin siihen osallistunut. Gringore on päähenkilönä Victor Hugon romaanissa Pariisin Notre-Dame ja Théodore de Banvillen näytelmässä Gringoire (esitetty suomeksi).Gringore, Pierre Tietosanakirja osa 2, palsta 1606–1607, Tietosanakirja Osakeyhtiö 1910 == Lähteet == ==Aiheesta muualla== * Gringoire, 1–4 kohtaus suomentanut P. Hanninen. Kirjallinen Kuukauslehti no 6/1873 s. 129–139 (fraktuuraa, saa painikkeesta A tekstimuotoon, joka on jokseenkin virheelliseen) * Gringoire, 5–9 kohtaus suomentanut P. Hanninen. Kirjallinen Kuukauslehti no 7/1873 s. 167–175 (fraktuuraa, saa painikkeesta A tekstimuotoon, joka on jokseenkin virheellinen) Luokka:Ranskalaiset runoilijat Luokka:Vuonna 1475 syntyneet Luokka:1530-luvulla kuolleet
Satu Syrjänen

Satu Syrjänen (s. 1953 Tampere) on suomalainen kuvanveistäjä ja muotoilija. Syrjänenon opiskellut Kankaanpään taidekoulussa ja valmistui Taideteollisesta korkeakoulusta (TAIK) taiteen maisteriksi vuonna 1982. Hän on opiskellut myös taidepedagogiikkaa TAIK:ssa. Syrjäsen töiden materiaali on keramiikka ja hän on myös kiinnostunut 3D-tulostuksesta ja siihen soveltuvista materiaaleista. Hän on pitänyt vuoden 1985 jälkeen kolmisenkymmentä yksityisnäyttelyä; yhteis- ja ryhmänäyttelyitä on kertynyt 76 Suomessa ja myös muissa maissa. Syrjänen on osallistunut myös liki 30 kansainväliseen ryhmänäyttelyyn. Hänen töitään on useissa taidekokoelmissa Suomessa ja muissa maissa. Satu Syrjänen teki Tampereen Vuoreksen asuinalueelle neljä tiililaattajulkisivuteosta. Näistä Kuvajainen on valmistunut vuonna 2016 Teos Planeettamme Maa on valmistunut vuonna 2018, se on kolmeosainen, toteutettu kolmeen julkisivuun. Tiedosto:Satu Syrjanen Kuvajainen 2016.JPG|Kuvajainen, 2016, Tampere. Tiedosto:Satu Syrjanen Planeetta Maa I Vuores .JPG|Planeettamme Maa I, 2018, Tampere. Tiedosto:Satu Syrjanen Planeetta Maa II Vuores .JPG|Planeettamme Maa II, 2018, Tampere Tiedosto:Satu Syrjanen Vuores.JPG|Planeettamme Maa III, 2018, Tampere. == Lähteet == Luokka:Suomalaiset kuvanveistäjät Luokka:Suomalaiset keramiikkataiteilijat Luokka:Vuonna 1953 syntyneet Luokka:Elävät henkilöt
Vapaapeninkulma

Vapaapeninkulma oli entisajan Ruotsissa aatelisen säteritilaa ympäröinyt maa- alue, joka jäi tila keskipisteenä ja peninkulma säteenä piirretyn ympyrän sisäpuolelle. Tällä alueella päätilan alaiset alustalaistalonpojat oli vapautettu kyyditysvelvollisuudesta, sotaväenotosta ja muista vastaavista rasituksista. Vuonna 1723 annettu aatelisprivilegio ei enää sisältänyt tällaista etuoikeutta. ==Lähteet== Luokka:Ruotsin historia Luokka:Suomen asutus- ja yhteiskuntahistoria
Vapaavuosi

Vapaavuosi eli sapattivuosi tarkoittaa yleiskielessä vuoden pituista aikaa, jonka henkilö on vapaa työstä tai opiskelusta. Vapaavuodeksi nimitetään myös sitä aikaa, jona ei tarvitse maksaa lainan lyhennyksiä eli velkapääoman takaisinmaksuosuuksia. Historiassa ja osittain nykyäänkin vapaavuodet tarkoittaa niitä vuosia, jotka maatilan haltija oli vapautettu veroista tai maan vuokraaja oli vapautettu vuokranmaksusta. ==Vapautus veroista== Entisajan Ruotsissa ja Suomessa maanviljelijälle myönnettiin vapautus veroista tietyksi ajaksi, jos hän asutti autioituneen tilan uudelleen tai perusti uudistilan. Tavallisesti tällaiselle maatilalle myönnettiin 1600-luvulla verovapaus 3–6 vuodeksi, mutta 1700-luvulla uudistilalle myönnettiin usein 15–20 vapaavuotta ja joskus jopa 30–40 veroista vapaata vuotta. Vapaiden vuosien jälkeen tila arvioitiin ja sille määrättiin veroluku. ==Vapautus maanvuokrasta== Vapaavuodet on myös maanvuokrauksessa käytetty nimitys siitä ajasta, jonka vuokralainen on vapautettu vuokranmaksusta. Ruotsin valtakunnan vuoden 1734 lain mukaan autiotilan viljelläkseen ottaneelle lampuodille voitiin myöntää vapautus vuokranmaksusta vuokrasopimuksessa määrättyinä vuosina. Suomen vuosien 1902 ja 1909 maanvuokralakien mukaan vapaavuodesta tai vapaavuosista sopiminen oli maanomistajan ja vuokramiehen välinen asia. Tällainen vapautus myönnettiin yleensä silloin, kun vuokrattu alue oli tuottamattomassa kunnossa. Vuonna 2020 voimassa olevan maanvuokralain (258/1966) mukaan vuokranantaja voi myöntää vuokramiehelle vapaavuosia vuokran maksusta tämän alueelle tekemän perusparannuksen vuoksi, jos vuokramies on esimerkiksi raivannut kiviä tai tehnyt tuottamattomasta maasta hyötymaata. ==Lähteet== Luokka:Verotuksen historia Luokka:Sopimusoikeus
Vapaaksiosto

Vapaaksiosto () tarkoittaa Ruotsin ja Suomen hallintohistoriassa niin sanotun epävapaan eli ehdollisen kaupunkitontin omaksi lunastamista. Epävapaa tontti oli kaupungissa sijainnut asuttu tai asumaton, yksityisen hallinnassa ollut, mutta kaupungin, kirkon tai valtion omistama tontti. Rakennus ja tontti katsottiin kiinteäksi omaisuudeksi, ja uusi omistaja haki siihen lainhuudon. Tapa antaa tontteja yksittäisten ihmisten jatkuvaan omistukseen vuosittain maksettavaa korvausta vastaan oli käytössä jo keskiajalla. Suomen oikeusjärjestyksessä ei ollut tällaista menettelyä enää 1930-luvulla. Vapaaksiosto vertautuu perinnöksiostoon, vuokra-alueen lunastamiseen itsenäiseksi tilaksi ja muihin samantapaisiin lunastuksiin. Vapaaksiostoksi tai vapautuksen ostoksi () nimitettiin myös vapautumista rauhan aikaisesta asepalveluksesta suorittamalla tietynsuuruinen maksu. Menettely oli käytössä 1600-luvulta 1800-luvulle. Roomalaisessa ja germaanisessa oikeudessa vapaaksiosto tarkoitti orjan ostamista vapaaksi. Toimenpiteen suoritti joko orja itse ansaitsemillaan varoilla ( peculium) tai joku orjan puolesta. ==Lähteet== Luokka:Suomen asutus- ja yhteiskuntahistoria Luokka:Ruotsin historia
Winona Ryderin filmografia

Tämä on Winona Ryderin filmografia. == Elokuvat == Vuosi Suomenkielinen nimi Alkuperäinen nimi Rooli 1986 Lucas Lucas Rina 1987 Ensimmäinen rakkaus Square Dance Gemma Dillard 1988 Beetlejuice Beetlejuice Lydia Deetz 1988 1969 1969 Beth Karr 1988 Heathers Heathers Veronica Sawyer 1989 Great Balls of Fire! Great Balls of Fire! Myra Gale Lewis 1990 Tervetuloa kotiin, Roxy! Welcome Home, Roxy Carmichael Dinky Bossetti 1990 Saksikäsi Edward Edward Scissorhands Kim Boggs 1990 Äitini on merenneito Mermaids Charlotte Flax 1991 Night on Earth Night on Earth Corky, taksikuski 1992 Bram Stokerin Dracula Dracula Mina Murray / Elisabeta 1993 Viattomuuden aika The Age of Innocence May Welland 1993 Henkien talo The House of the Spirits Blanca Trueba 1994 Reality Bites Reality Bites Lelaina Pierce 1994 Pikku naisia Little Women Josephine ”Jo” March 1995 Elämän tilkkutäkki How to Make an American Quilt Finn Todd 1996 Viaton viettelijä Boys Patty Vare 1996 Looking for Richard Looking for Richard lady Anne 1996 Noitavaino The Crucible Abigail Williams 1997 Alien – ylösnousemus Alien: Resurrection Annalee Call 1998 Celebrity Celebrity Nola 1999 Vuosi nuoruudestani Girl, Interrupted Susanna Kaysen 2000 Syksy New Yorkissa Autumn in New York Charlotte Fielding 2000 Lost Souls – kadotetut sielut Lost Souls Maya Larkin 2002 Herra Deeds Mr. Deeds Babe Bennett 2002 Simone S1m0ne Nicola Anders 2004 Petollinen on ihmissydän The Heart Is Deceitful Above All Things psykologi (kreditoimaton) 2006 Hämärän vartija A Scanner Darkly Donna Hawthorne 2006 Darwin Awards Darwin Awards Siri 2007 The Ten The Ten Kelly LaFonda 2007 101 naista Sex and Death 101 Gillian De Raisx / Death Nell 2008 The Last Word The Last Word Charlotte Morris 2009 Paljastajat The Informers Cheryl Laine 2009 Pippa Leen elämä The Private Lives of Pippa Lee Sandra 2009 Stay Cool – Takaisin koulunpenkille Stay Cool Scarlet Smith 2009 Star Trek Star Trek Amanda Grayson 2010 Black Swan Black Swan Beth MacIntyre 2011 Paha paikka The Dilemma Geneva Backman 2012 Frankenweenie Frankenweenie Elsa van Helsing (äänirooli) 2012 The Letter The Letter Martine 2012 The Iceman The Iceman Deborah Kuklinski 2013 Homefront Homefront Sheryl Mott 2015 Experimenter Experimenter Sasha Menkin Milgram 2018 Destination Wedding Destination Wedding Lindsay 2024 Beetlejuice Beetlejuice Beetlejuice Beetlejuice Lydia Deetz == Televisio == Vuosi Suomenkielinen nimi Alkuperäinen nimi Rooli Jaksot 1994 Simpsonit The Simpsons Allison Taylor (ääni) ”Lisa’s Rival” 1996 Dr. Katz, Professional Therapist Dr. Katz, Professional Therapist Winona (ääni) ”Monte Carlo” 2000 Strangers with Candy Strangers with Candy Fran ”The Last Temptation of Blank” 2001 Frendit Friends Melissa Warburton ”The One with Rachel’s Big Kiss” 2013–14 Drunk History Drunk History Mary Dyer / Peggy Shippen 2 2015 Show Me a Hero Show Me a Hero Vinni Restiano minisarja; 4 2016– Stranger Things Stranger Things Joyce Byers 25 Luokka:Filmografiat Luokka:Seulonnan keskeiset artikkelit
Vapaamielinen kansanpuolue

Vapaamielinen kansanpuolue () oli Ruotsissa 1924–1935 toiminut valtiollinen puolue. Se muodostettiin Vapaamielisen maaliiton () hajottua ja se oli kahdesti hallituspuolue Carl Gustaf Ekmanin johtaessa puoluetta. Ekman oli pääministerinä 1926–1928 ja 1930–1932. Vapaamielinen kansanpuolue sulautui 1935 Kansanpuolueeseen (). ==Katso myös== *Ruotsalainen vapaamielinen puolue *Saksalainen vapaamielinen puolue ==Lähteet== Luokka:Ruotsin puolueet
Saksalainen vapaamielinen puolue

Saksalainen vapaamielinen puolue () oli Saksassa 1884–1893 toiminut puolue. Se syntyi Edistyspuolueen (Fortschrittspartei) ja Liberaalisen yhdistyksen sulautuessa yhteen. Vuonna 1893 puolue jakautui kahtia, jolloin suurempi Eugen Richterin johtama liittoutuma valitsi nimekseen Vapaamielinen kansanpuolue ja toinen ryhmä otti käyttöönsä nimen Vapaamielinen yhdistys. ==Lähteet== Luokka:Saksan puolueet
Ihmissokkelo

__NOTOC__ Ihmissokkelo on suomalaisen metalliyhtye Mokoman yhdestoista studioalbumi, joka julkaistiin 21. helmikuuta 2020. Albumin teosta vastasi sama tuotantotiimi kuin kahdella edellisellä albumilla, se äänitettiin tuottaja Janne Saksan johdolla Hämeenlinnassa Sound Supreme -studiolla ja sen miksauksesta vastasi ruotsalainen Jens Bogren. Albumi nousi ensimmäisellä listaviikollaan 9/2020 Suomen virallisen albumilistan ykköseksi, ollen yhtyeen seitsemäs peräkkäinen listaykköseksi noussut varsinainen studioalbumi. == Taustaa == Albumi syntyi melko nopealla aikataululla, kun edellisen Hengen pitimet -albumin julkaisusta oli kulunut vain alle kaksi vuotta. Kitaristi Tuomo Saikkonen myönsi myös yhtyeen ihmetelleen hyvinkin kiivasta julkaisutahtia: Yhtyeen laulaja ja sanoittaja Marko Annala kertoi ajautuneensa albumia sanoittaessaan siihen myrskyn silmään, jota hän oli väistellyt jo Kuoleman laulukunnaat - ja Elävien kirjoihin -albumeilla: == Vastaanotto == Imperiumi 8-/10 Inferno Kaaoszine Savon Sanomat Soundi V2.fi == Kappaleet == Kaikki kappaleet säv. ja san. Marko Annala, ellei toisin mainita. # # # # # # # # # # # # == Kokoonpano == * Marko Annala – laulu * Kuisma Aalto – kitara, taustalaulu * Tuomo Saikkonen – kitara, taustalaulu * Santtu Hämäläinen – bassokitara * Janne Hyrkäs – rummut == Lähteet == == Aiheesta muualla == * * Luokka:Vuoden 2020 albumit Luokka:Mokoman albumit
Edistyspuolue (Saksa)

Edistyspuolue () oli Saksassa 1861–1884 toiminut vapaamielinen puolue. Se syntyi Preussissa ja muodosti 1861–1866 enemmistön edustajakamarissa. Puolue vastusti jyrkästi Otto von Bismarckin sisä- ja ulkopolitiikkaa. Edistyspuolue hajosi Preussin–Itävallan sodan jälkeen 1866, jolloin osa puolueen jäsenistä pyrki yhteistyöhön hallituksen kanssa muodostaen Kansallisvapaamielisen puolueen (Nationalliberale Partei). Jäljelle jäänyt osa puolueesta käytti itsestään edelleen nimitystä Edistyspuolue, ja tätä osaa johtivat Leopold Hoverbeck, Rudolf Virchow ja Benedict Leo Waldeck. Edistyspuolueen kannatus väheni tuntuvasti 1870-luvulla sekä Saksan valtiopäivillä että Preussin maapäivillä. Näihin aikoihin puolue kannatti Bismarckin politiikkaa katolista kirkkoa vastaan, mutta vastusti tämän näkemyksiä suojatullien suhteen. Eugen Richterin johtama Edistyspuolue yhdistyi 1884 Vapaamielisen yhdistyksen kanssa, joka oli eronnut Kansallisvapaamielisestä puolueesta. Uusi puolue otti nimekseen Saksalainen vapaamielinen puolue. ==Lähteet== Luokka:Saksan puolueet
Kevyttä yläpilveä

Kevyttä yläpilveä on suomalainen draamakomediasarja, jonka pääosissa näyttelevät Vuokko Hovatta, Elsa Saisio, Leo Honkonen ja Elias Westerberg. Sarjan ovat käsikirjoittaneet Laura Immonen sekä Lassi Vierikko ja sen ohjasi Taavi Vartia. Sarjan kaikki kahdeksan jaksoa julkaistiin Elisa Viihde Viaplay -suoratoistopalvelussa 26. maaliskuuta 2020. Sarjan julkaisu Ruutu+-suoratoistopalvelussa alkoi tammikuussa 2021. Myöhemmin se esitetään myös televisiossa Nelosella. Sarjan alussa vuosia Espanjassa asunut Vivian (es. Elsa Saisio) palaa takaisin Suomeen, kotikuntaansa Nurmijärvelle, jossa hänen siskonsa Linda (es. Vuokko Hovatta) on pitänyt sukunsa vanhaa perunatilaa. Vivian aikoo palauttaa aikoinaan kotitilansa viljelymaaksi kuivatun järven ja rakentaa sen yhteyteen luksushotellin. Linda ei hyväksy suunnitelmaa, sillä samalla kun hänen kotinsa tuhoutuisi, paljastuisi myös perunakellarissa kasvatettava kannabisviljelmä. Sarja on kuvattu kesällä 2019. == Rooleissa == == Jaksot == Jakso Nimi Julkaisu Elisa Viihteessä Julkaisu Ruutu+-palvelussa Ikäraja 1 Maailman turvallisin paikka 26. maaliskuuta 2020 1. tammikuuta 2021 2 Ratkaiseva ääni 3 Varjohallituksen suunnitelma 8. tammikuuta 2021 4 Vuoden tärkein juhla 15. tammikuuta 2021 5 Demilitarisoitu alue 22. tammikuuta 2021 6 Kahden naisen mies 29. tammikuuta 2021 7 Avoin suhde 5. helmikuuta 2021 8 Viimeinen taistelu 12. helmikuuta 2021 == Lähteet == == Aiheesta muualla == * Kevyttä yläpilveä Elisa Viihde -palvelussa * Sarjan traileri YouTubessa * Vuokko Hovata ja Taavi Vartia kertomassa sarjasta Ylen aamussa Luokka:2020-luvun suomalaiset draamakomediasarjat Luokka:Elisa Viihde -alkuperäissarjat
Sascha Hupmann

Sascha Dirk Hupmann (21. huhtikuuta 1970 München – 12. huhtikuuta 2020 Evansville, Indiana, Yhdysvallat) oli saksalainen koripalloilija, pelipaikaltaan sentteri. Hän pelasi urallaan muun muassa Saksan ja Kreikan pääsarjoissa voittaen kummankin maan mestaruuksia. Hupmann pelasi myös Saksan miesten maajoukkueessa kuuluen muun muassa turnauskokoonpanoihin vuoden 1994 MM-kilpailuissa ja vuoden 1997 EM-kilpailuissa. == Elämä ja ura == Hupmann pelasi vuosina 1989–1993 Yhdysvalloissa yliopistokoripalloa Evansvillen joukkueessa.College Basketball at Sports-Reference.com Tämän jälkeen hän pelasi ammattilaisena Saksan ja Kreikan pääsarjoissa.Basketball-Reference.com Hupmann voitti Saksan mestaruuden Leverkusenissa vuosina 1995 ja 1996 sekä Alba Berlinissä vuonna 1997 sekä Saksan cup-mestaruuden Leverkusenissa vuonna 1995 ja Alba Berlinissä vuonna 1997. Panathinaikosissa hän voitti Kreikan mestaruuden vuosina 1998 ja 1999. Saksan miesten maajoukkueessa Hupmann pelasi vuosien 1993–2001 välillä 67 maaottelua. Hän kuului maajoukkueen turnauskokoonpanoihin Yhdysvaltain MM-kilpailuissa 1994 ja Espanjan EM- kilpailuissa 1997. Hupmann asui perheineen ja työskenteli Evansvillessä, jossa hän kuoli ataksiaan 49-vuotiaana 12. huhtikuuta 2020.https://www.basketball- bund.de/news/trauer-um-sascha- hupmann-1108346https://eu.courierpress.com/story/sports/college/evansville/2020/04/12/former- evansville-basketball-big-man-sascha-hupmann- dies/2979780001/https://www.bild.de/sport/mehr-sport/basketball/basketball-ex- nationalspieler-sascha-hupmann-stirbt-mit-49-jahre-70018006.bild.html == Lähteet == * Sascha Hupmann International Stats Basketball-Reference.com * Sascha Hupmann College Stats College Basketball at Sports-Reference.com === Viitteet === == Aiheesta muualla == * Profiili eurobasket.com Luokka:Saksalaiset koripalloilijat Luokka:Vuonna 1970 syntyneet Luokka:Vuonna 2020 kuolleet
Matilda Castren

Matilda Castren (s. 18. tammikuuta 1995 New York) on suomalainen golfaaja. Tähän mennessä hänen kirkkaimpia saavutuksiaan ovat LPGA-kiertueen Mediheal Championships -osakilpailun voitto kesäkuussa 2021, Euroopan kiertueen Turun- osakilpailun voitto heinäkuussa 2021 ja Solheim Cupin voitto syyskuussa 2021. ==Ura== Castren voitti amatöörinä vuonna 2014 EM-joukkuehopeaa ja vuonna 2015 EM-pronssia. Marraskuussa 2019 Castren läpäisi LPGA-kiertueen karsinnat. Castren voitti Yhdysvaltain kakkoskiertueella Symetra Tourilla uransa ensimmäisen turnauksensa lokakuussa 2020. Kesäkuussa 2021 Castrenista tuli ensimmäinen suomalainen, joka on voittanut LPGA-osakilpailun, kun hän voitti Mediheal Championship -osakilpailun Lake Mercedin kentällä Kaliforniassa Yhdysvalloissa. Heinäkuussa 2021 Castren jatkoi voittojen tiellä: hän voitti kotiyleisön edessä ylivoimaisesti Euroopan kiertueen Turun-osakilpailun. Castren osallistui Tokion olympiakisoihin 2021 ja oli siellä 18:s. Elokuussa 2021 hänet valittiin ensimmäisenä suomalaisena golfpelaajana kautta aikain Euroopan ja Yhdysvaltojen väliseen turnaukseen, naisten Solheim Cupiin, joka pelattiin Ohiossa Yhdysvalloissa syyskuussa 2021. Siellä hän oli ratkaisevana pelaajana Euroopan voittaessa turnauksen 15–13. ==Yksityiselämä== Castren on sekä Suomen että Yhdysvaltain kansalainen. Hän muutti vanhempiensa mukana Suomeen vuonna 1999. Nuorena hän harrasti myös tennistä, jalkapalloa ja yleisurheilua. Hän kävi Suomessa koulua urheilulukiossa. Castren asui vuosina 2013–2019 Floridan Tallahasseessa, jossa hän opiskeli Florida State -yliopistossa suorittaen kansainvälisten suhteiden tutkinnon. Vuonna 2019 hän muutti San Diegoon Kaliforniaan, jossa asuu avoliitossa Yhdysvaltain merijalkaväen sotilaan Daniel Morenon kanssa, jonka Castren tapasi Helsingissä vuonna 2018. == Lähteet == Luokka:Suomalaiset golfaajat Luokka:Vuonna 1995 syntyneet Luokka:Elävät henkilöt
Lean On

Lean On on jamaikanamerikkalaisen DJ-tuotantotiimi Major Lazerin kappale, jolla vierailevat myös ranskalainen DJ-tuottaja DJ Snake sekä tanskalainen laulaja-lauluntekijä MØ. Sen julkaisi Mad Decent Major Lazerin kolmannen, Peace Is the Mission-studioalbumin johdantosinglenä 2. maaliskuuta 2015. Kappaleen ovat sanoittaneet Karen Marie Ørsted (MØ), Thomas Pentz, William Grigahcine sekä Phillip Meckseper ja sen tuotannosta vastasivat Major Lazer sekä DJ Snake. Lajityypiltään kappale on sekoitus elektronista tanssimusiikkia, elektronista musiikkia sekä moombahtonia. "Lean On" oli julkaisunsa jälkeen suuri menestys niin musiikkikriitikoiden keskuudessa kuin kaupallisesti, sen päästyä Yhdysvalloissa Billboard Hot 100 -listan neljännelle sijalle. Lisäksi se saavutti singlelistan ensimmäisen sijan Alankomaissa, Argentiinassa, Australiassa, Irlannissa, Meksikossa, Suomessa, Sveitsissä, Tanskassa ja Uudessa-Seelannissa sekä pääsi kymmenen parhaan joukkoon Belgiassa, Espanjassa, Israelissa, Italiassa, Itävallassa, Kanadassa, Kolumbiassa, Norjassa, Puolassa, Ranskassa ja Ruotsissa. Spotifyssa "Lean On" nimettiin aikanaan kaikkien aikojen striimatuimmaksi kappaleeksi, sen kerättyä yhteensä yli miljardi striimausta kesäkuussa 2017. Sen jälkeen Draken kappale "One Dance" on kuitenkin ohittanut Lean Onin striimimäärissä. Kappaleelle on toteutettu myös musiikkivideo, jota kuvattiin Intiassa Karjatin kaupungissa sijaitsevalla ND Studiosilla, Maharashtran osavaltiossa sijaitsevassa Vasain kylässä, sekä Tukholman kaupungintalon kultaisessa salissa. Video julkaistiin videopalvelu YouTubessa 23. maaliskuuta 2015. IFPIn mukaan "Lean On" oli vuoden 2015 viidenneksi myydyin kappale sekä yksi kaikkien aikojen myydyimmistä kappaleista 13,1 miljoonalla myydyllä kopiolla. ==Lähteet== Luokka:Vuoden 2015 kappaleet Luokka:Yhdysvaltalaiset musiikkikappaleet Luokka:Ranskalaiset musiikkikappaleet
Honor 8S

Honor 8S on puhelin, jonka Huawei julkaisi huhtikuussa 2019 Android 9-käyttöjärjestelmällä ja EMUI 9.0 Lite-käyttöliittymällä. Puhelimessa on Micro-USB-liitäntä lataamiseen. Honor 8S on tehty muovista ja se on saatavilla mustana, valkoisena ja sinisenä. Puhelimella voi kuvata videota 1080p-tarkkuudella, vaikka sen 5,71 tuuman näytön tarkkuus on vain 720 × 1 520 pikseliä. Sen takakamerassa on 13 megapikseliä ja etukamerassa viisi. Akkuna toimii 3 020 milliampeeritunnin Li-Po-akku. Puhelimella on painoa 146 grammaa. == Lähteet == Luokka:Huawein matkapuhelimet Luokka:Vuoden 2019 matkapuhelimet Luokka:Kosketusnäytölliset älypuhelimet
Alfonso Márquez

Alfonso R. ”Boy” Márquez (29. maaliskuuta 1938 Zamboanga, Flilippiinien kansainyhteisö – 15. huhtikuuta 2020) oli filippiiniläinen koripalloilija. Márquez pelasi Filippiinien miesten maajoukkueessa muun muassa kesäolympialaisissa Roomassa 1960 ja Méxicossa 1968Olympics at Sports- Reference.com sekä Chilen MM-kilpailuissa 1959http://www.linguasport.com/baloncesto/internacional/mundial/1959_SANTIAGO_SQUADS.htm. Márquez kuoli 82-vuotiaana 15. huhtikuuta 2020.https://www.rappler.com/sports/by-sport/basketball/258171-basketball- olympian-alfonso-marquez-dies == Lähteet == == Aiheesta muualla == * Alfonso Márquez Bio, Stats, and Results Olympics at Sports-Reference.com * Luokka:Filippiiniläiset koripalloilijat Luokka:Vuonna 1938 syntyneet Luokka:Vuonna 2020 kuolleet
Jauhealkoholi

Jauhealkoholi on jauheen muodossa olevaa alkoholia. Jauheen voi sekoittaa esimerkiksi veteen. Alkoholijauheen maahantuonti Suomeen on kielletty.Jauhealkoholi tulossa markkinoille USA:ssa MTV Uutiset 22.04.2014 Jauheen muodossa oleva alkoholi laillistettiin Yhdysvalloissa vuonna 2015. == Lähteet == Luokka:Alkoholi
Light It Up

Light It Up on yhdysvaltalaisen DJ-tuotantotiimi Major Lazerin kappale, jolla vierailee myös jamaikalainen laulaja-lauluntekijä Nyla. Sen julkaisi Mad Decent Major Lazerin kolmannen, Peace Is the Mission-studioalbumin kolmantena singlenä 5. marraskuuta 2015. Kappaleesta tehtiin myös miksattu dancehall- versio, jolla vierailee brittiläisghanalainen afrobeatsmuusikko Fuse ODG. Kappaleelle on toteutettu myös italiankielinen versio, jolla esiintyy italialainen laulaja-lauluntekijä Baby K. "Light It Up" oli julkaisunsa jälkeen kansainvälinen menestys Euroopassa ja Oseaniassa, sen päästyä singlelistan viiden parhaan joukkoon Alankomaissa, Belgiassa, Irlannissa, Italiassa, Norjassa, Ruotsissa, Saksassa ja Slovakiassa. ==Lähteet== Luokka:Vuoden 2015 kappaleet Luokka:Yhdysvaltalaiset musiikkikappaleet
Anna Blaman

Anna Blaman (oik. nimi Johanna Petronella Vrugt; 31. tammikuuta 1905 Rotterdam – 13. heinäkuuta 1960 Rotterdam) oli alankomaalainen kirjailija. Vrugt, Johanna Petronella (1905-1960). Vrouwen Lexicon, Viitattu 19.4.2020. Kirjallisuuspalkinto Anna Blaman Prijs on nimetty hänen mukaansa. Johanna Petronella (Anna) Vrugt syntyi Rotterdamin Vredenoordpleinissa. Hänen isänsä oli polkupyöräkauppias. Vuonna 1928 perhe muutti Rotterdamin De Vliegerstraatiin, jossa Anna Vrugt eli koko elämänsä. Anna Vrugt työskenteli aluksi opettajana, mutta vuonna 1935 hän erosi ja valitsi hallinnollisen työn kunnallisen kaasuyhtiön palveluksessa. Vuotta myöhemmin hänellä diagnosoitiin parantumaton munuaissairaus. Diagnoosi osoittautui virheelliseksi, mutta tämän jälkeen hän ei enää etsinyt palkkatyötä. Vuonna 1939 Anna Blaman sai julkisuuteen ensimmäiset tekstinsä ja otti käyttöön salanimensä. Erilaisia ​​tarinoita salanimen selittämiseksi on useita. Usein selitetään, että se olisi peitetty viittaus hänen seksuaaliseen suuntautumiseensa: 'Ben Liever Als MAN'. Tämä liittyy myös Alie Boschiin, sairaanhoitajaan, jonka hän tapasi sairaalassa vuonna 1936 ja josta tuli hänen elinikäinen ystävänsä. Vuonna 1940 Vrugt / Blaman aloitti opiskelun uudelleen; tällä kertaa ranskaksi. Samalla hän kiinnostui ranskalaisesta eksistentialismista. Hänen debyyttiromaaninsa Vrouw en vriend ilmestyi vuonna 1941. Romaaneissa on jonkin verran homoeroottinen sävy. Niiden kirjoittamisen lisäksi Anna Blaman oli aktiivinen myös lehti- ja näytelmäkirjoittajana. Anna Blaman kuoli 55-vuotiaana aivoveritulppaan lokakuussa 1960 jättäen jälkeensä keskeneräisen romaanin De verliezers, joka julkaistiin postuumisti samana vuonna. ==Teokset== * 1941 - Vrouw en vriend * 1943 - Ontmoeting met Selma * 1948 - Eenzaam avontuur * 1950 - De kruisvaarder * 1956 - In duizend vrezen (näytelmä) * 1951 - Ram Horna en andere verhalen * 1951 - De doolhof. Yhteisteos eri kirjoittajien kanssa. * 1954 - Op leven en dood * 1957 - Overdag en andere verhalen * 1957 - Het Costerman -oproer (näytelmä) * 1959 - Het De Vletter -oproer (näytelmä) * 1960 - De verliezers * 1963 - Verhalen : Anna Blaman over zichzelf en anderen. Blamain runoja, lehtiartikkeleja ja esseitä. * 1974 - Spelen of Sterven. Kirjailija Alfred Kossmannin viimeistelemä postuumi teos. Se on filmattu nimellä Spelen of sterven. ==Lähteet== Luokka:Alankomaalaiset kirjailijat Luokka:Vuonna 1905 syntyneet Luokka:Vuonna 1960 kuolleet
Hylenin vesivoimalaitos

Hylenin vesivoimalaitos sijaitsee Rogalandin Suldalissa Norjassa. Se on vesivoimalaitos, joka kuuluu Ulla-Førren vesivoimalaitoskompleksiin ja joka hyödyntää siinä muun muassa suurta Blåsjøn varastoallasta. Koska voimala sijaitsee kallioon louhitussa onkalossa, sitä voidaan luonnehtia tunnelivoimalaitokseksi. == Ulla-Førren varastoallasverkosto == Voimalaitoksen vesi on peräisin Suldalsvatnetin järvestä. Järvi on säännöstelty luonnollisen laskujokensa Suldalslågenin luusuassa sijaitsevalla säännöstelypadolla ja sen vedenpinnan korkeus vaihtelee välillä 67,0–68,5 metriä mpy. Säännöstelypadon voivat ohittaa jokeen nousevat lohet. Ulla-Førren-kompleksin vesistöjärjestelyt ovat kasvattaneet järven todellista valuma-aluetta 1 162 neliökilometristä 2 021 neliökilometriin. Osa vedestä virtaa edelleen Suldalslågenin kautta mereen, mutta suurin osa imetään Hylenin voimalan tulovesitunnellin. Jos voimala pysäytettäisiin, täytyisi vettä juoksuttaa ohitustunnelin kautta mereen, sillä liikavettä ei voi ainakaan tulva-aikana päästää joesta läpi. Puolet järven tulovedestä on säännösteltävissä tuntureilla risteilevissä tunneleissa. Blåsjøn pääaltaaseen mahtuu kuitenkin runsaasti vettä. == Voimalaitos == Voimalaitoksen tuotantotilat sijaitsevat kallioon louhitussa onkalossa, jonka rakenteet on suunnitellut Egil Sorteberg. Siellä toimii kaksi 80 megawatin Francis-turbiinia. Kaikki tulovesi saadaan Suldalsvatnetista tunnelia pitkin ja poistovesi johdetaan tunnelia pitkin Hylsfjordiin Atlanttiin. Voimalan vuosituotanto on 160 MW kapasiteetilla ollut keskimäärin 538 gigawattituntia (GWh). == Historiaa == Hylen oli ensimmäinen voimalaitos, joka rakennettiin ja käynnistettiin suuressa Ulla-Førren vesivoimalaitoskompleksissa. Ensimmäinen vesiturbiini käynnistettiin vuonna 1980 ja toinen seuraavana vuonna. Sen rakennuksissa on jännittävä arkitehtoninen ilme, joka poikkeaa muista voimalaitoksista. Jo voimalaitoksen sisääntulo tunnelinsuulla Hylsfjordin rannassa pistää silmään. == Huomioita == == Lähteet == == Aiheesta muualla == * Generator, Hylen kraftverk, 2007 (valokuva) * Hylen kraftverk og Saurdal-pumpekraftverk fredningsdokumentasjon Luokka:Norjan vesivoimalaitokset
Kongon kansallinen biolääketieteen tutkimuslaitos

Kongon kansallinen biolääketieteen tutkimuslaitos (, INRB) on Kongon demokraattisen tasavallan pääkaupungissa Kinshasassa toimiva Pasteur- instittuuttien mallin mukaisesti perustettu biolääketieteellinen tutkimuslaitos. Ranskalais-kongolaisen yhteistyön tuloksena rakennetut toimitilat vihittiin käyttöön 8. joulukuuta 1984 Ranskan presidentti François Mitterrandin ja pääkomissaari Kengo wa Dondon läsnäollessa (silloisen Zairen pääministeriä vastaava tehtävä). Laitos on vuodesta 2018 kuulunut Maailman terveysjärjestön (WHO) yhteistyökeskusten joukkoon. Kongon demokraattisen tasavallan terveysministeriön alaista laitosta johtaa professori, virologi Jean-Jacques Muyembe-Tamfum, jota lääketieteellinen tiedelehti Lancet luonnehtii "Afrikan kokeneeksi ebolametsästäjäksi". Tutkimuslaitoksella on hyvätasoinen laboratorio, joka on tärkeässä asemassa Kongon demokraattisessa tasavallassa havaittavien tartuntatautien toteamisessa. Laitos on maansa biolääketieteellisenä referenssilaboratoriona osallistunut esimerkiksi unitaudin, ebolan (useita epidemioita, muun muassa Kivun ebolaepidemia 2018-) ja covid-19-tautitapausten määrittämiseen. Maan ensimmäinen, INRB:n laboratoriovarmentama koronapandemian Covid-19 -tautitapaus raportoitiin Kinshasasta 10. maaliskuuta 2020. Taudin levittyä tässä Afrikan väkirikkaimpiin lukeutuvassa suurkaupungissa (noin 12 miljoonaa asukasta) Kinshasa päätettiin maaliskuun lopulla eristää muusta Kongon demokraattisesta tasavallasta (90 miljoonaa asukasta, 2020) ainakin kolmeksi viikoksi. INRB:n johtaja koordinoi maansa covid-19-vastatoimia. INRB:n laboratorio on ollut selvittämässä myös esimerkiksi vuonna 2019 julkaistun ebolalääkityksen REGN- EB3 tehoa. Kivun ebolaepidemian aikana kliinisissä lääkekokeissa testatuista neljästä lääkehoidosta kaksi (REGN-EB3, mAb114) havaittiin merkitsevästi paremmaksi kuin kaksi muuta hoitoa (ZMapp, remdesiviiri). ==Katso myös== * Ebolaepidemia Kongon demokraattisessa tasavallassa 2018– ==Lähteet== ==Aiheesta muualla== *Institut National pour la Recherche Biomedicale (INRB) (inrb.net) *Historique de l’INRB (2007-09-27) (blogspot.com) *Africa CDC Dashboard (Africa CDC:n covid-19-yleiskatsaussivu, sisältäen maakohtaiset, esille klikattavat arvot) (africacdc.org) Luokka:Kansanterveyslaitokset Luokka:Tutkimuslaitokset Luokka:Kinshasan rakennukset ja rakennelmat Luokka:Kongon demokraattisen tasavallan tiede ja tekniikka
Tian Qing

Tian Qing (, s. 19. elokuuta 1986 Anhua, Yiyang) on kiinalainen entinen sulkapalloilija, olympiavoittaja ja maailmanmestari. Tian osallistui urallaan kertaalleen olympialaisiin, kun hän pelasi naisten nelinpelissä Lontoon olympialaisissa. Hänen parinsa oli Zhao Yunlei. He voittivat alkulohkossaan hongkongilaiset Poon Lok Yanin ja Tse Ying Suetin sekä japanilaiset Miyuki Maedan ja Satoko Suetsuna. Vaikka he hävisivät tanskalaispari Christinna Pedersen-Kamilla Rytter Juhlille, he pääsivät pudotuspeleihin. Puolivälierissä he voittivat taiwanilaiset Cheng Wen-hsingin ja Chien Yu-chinin. Välierissä kiinalaiset voittivat venäläiset Nina Vislovan ja Valeria Sorokinan. Loppuottelussa Tian ja Zhao voittivat japanilaiset Mizuki Fujiin ja Reika Kakiiwa erin 2–0. Tianilla on myös kaksi maailmanmestaruutta. Nämä ovat naisten nelinpelistä vuosilta 2014 ja 2015. Hänellä on myös MM-hopeaa vuodelta 2011 ja pronssia vuodelta 2013. Hänellä on myös kaksi Aasian-mestaruutta, yki EM-hopea ja kaksi EM-pronssia. Tian ilmoitti lopettavansa kilpauransa syyskuussa 2016. Uransa jälkeen hän on työskennellyt Hunanin sulkapalloilun parissa. ==Lähteet== == Aiheesta muualla == Luokka:Kiinalaiset sulkapalloilijat Luokka:Kiinalaiset olympiavoittajat Luokka:Vuonna 1986 syntyneet Luokka:Elävät henkilöt
Lapin musiikkiopisto

Lapin musiikkiopisto on Rovaniemellä sijaitseva taiteen perusopetusta musiikissa ja tanssissa antava oppilaitos. Oppilaitos on perustettu vuonna 1970. Päätoimipiste sijaitsee Rovaniemellä, ja sivutoimipisteet ovat Posiolla, Pellossa sekä Sodankylässä. ==Lähteet== Luokka:Taiteen perusopetus Luokka:Suomalaiset musiikkialan oppilaitokset
Herrenberg

Herrenberg on kaupunki Böblingenin piirikunnassa Baden-Württembergin osavaltiossa Lounais-Saksassa. Se kuuluu Stuttgartin metropolialueeseen. Kesäkuun 2022 lopussa kaupungissa oli 32 259 asukasta. == Maantiede == Herrenberg sijaitsee ylänkömaalla Baden-Württembergin keskiosassa noin 30 kilometriä Stuttgartista lounaaseen. Herrenbergin asutus on keskittynyt kaupungin keskiosaan, pohjoisessa ja etelässä on hieman kantakaupungista erillään olevia asutustihentymiä. Herrenbergin itäosa on Schönbuchin metsää ja aivan lännessä on niin ikään metsäalueita. == Historia == Herrenberg muodostettiin 1200-luvulla kahdesta pienestä kylästä, joiden nimet olivat Mühlhausen ja Raistingen. Paikallisesta linnasta, Schloss Herrenbergistä, on maininta maaliskuulta 1228. Linnasta on säilynyt pieniä osia nykyaikaan. 1300-luvulla Herrenbergiä hallitsivat Pfalzin kreivit Rudolf ja Konrad. Edellisen poika Ulrich kuoli Reutlingenin taistelussa 1377. Ulrichilla ei ollut jälkeläisiä, ja Herrenberg päätyi Württembergin haltuun 1382. Kaupunginpalo tuhosi Herrenbergin lähes tyystin 1466; kaupunki jälleenrakennettiin ja sen kaupunkioikeudet uusittiin 1503. Talonpoikaissodassa maaliskuussa 1525 Herrenberg koki jälleen laajaa hävitystä. Niin ikään kolmikymmenvuotinen sota oli tuhoisa ja samoihin aikoihin rutto koetteli kaupunkia. Herrenbergin vanhakaupunki sai nykyisen ilmeensä sodan jälkeen. 1800-luvun alussa Herrenbergistä ympäristöineen tuli osa Württembergin kuningaskuntaa. Rautatieyhteyden Herrenberg sai 1879 ja ensimmäisen tehtaansa 1899. Toisen maailmansodan jälkeen Herrenberg kuului Yhdysvaltain miehitysvyöhykkeeseen ja vuodesta 1952 uuteen Baden-Württembergin osavaltioon. 1960- ja 1970-luvuilla Herrenbergiin liitettiin useita maalaiskuntia. Vuonna 1992 Herrenberg kytkettiin Stuttgartin lähijunajärjestelmään. Herrenbergin maamerkki on kirkkorakennus Stiftskirche Herrenberg, jonka historia alkaa vuodesta 1276 ja joka säästyi 1900-luvun suursodilta. Kirkko kohoaa 57,1 metrin korkeuteen. Herrenbergissä on säilynyt lukuisia asuintaloja 1400–1700-luvuilta. == Talous ja liikenne == Herrenbergissä on muun muassa elektroniikka-, lääke- ja huonekaluteollisuutta. Omega Pharmalla ja muotoilutoimisto Roman Klis Designilla on toimipaikka kaupungissa. Herrenbergin rautatieasema sijaitsee rataosuudella Stuttgart–Tuttlingen 41,6 kilometriä Stuttgartin päärautatieasemalta. Se on myös Tübingenistä alkavan Ammertalin radan päätepiste. Etäisyys Tübingenin päärautatieasemalta on 21,4 kilometriä. Lounaista Saksaa halkova moottoritie BAB 81 kulkee Herrenbergin keskustan itäpuolitse. Stuttgartin lentoasema sijaitsee Herrenbergin koillispuolella. == Lähteet ja viitteet == == Aiheesta muualla == *Kaupungin verkkosivut *Herrenberg, Baden-Württemberg, Saksa — Sunrise, Sunset and Daylength Luokka:Baden-Württembergin kunnat Luokka:Saksan kaupungit
Amala

Amala on yhdysvaltalaisen rap-artistin Doja Catin debyyttialbumi, joka julkaistiin 30. maaliskuuta 2018. == Kappaleet == # # # # # # # # # # # # # === Deluxe Version bonuskappaleet === # # # == Lähteet == Luokka:Vuoden 2018 albumit
Leopold Edvard Schwanck

Leopold Edvard Schwanck (10. marraskuuta 1849 Turku – ?) oli Venäjän keisarillisessa armeijassa palvellut suomalainen jalkaväenkenraali. (Viitattu 19.4.2020) Leopold Edvard Schwanckin vanhemmat olivat lääkäri Alexander Magnus Schwank ja Maria Dorothea Dultz. Hänen sotilasuran alkuvaiheista ei ole tietoja, mutta tiedetään, että hän palveli pääesikunnan sotatieteellisen komitean vanhempana sihteerinä, kun hänet ylennettiin everstiksi 1898. Tämän perusteella Schwanck oli suorittanut Nikolain yleisesikunta-akatemian kurssin. Vuonna 1898 hänet myös määrättiin 88. Pietarin jalkaväkirykmentin komentajaksi, mutta hän palasi komennukselta pääesikunnan palvelukseen vuoden 1899 lopulla. Joulukuussa 1899 hänestä tuli 6. armeijakunnan esikuntapäällikkö. Venäjän–Japanin sotaan Schwanck osallistui ensin 2. Mantšurian armeijan päämajoitusmestarina, mihin tehtävään hänet oli määrätty syksyllä 1904. Seuraavan vuoden tammikuussa hänet siirrettiin Venäjän armeijan ylipäällikön, jalkaväenkenraali Aleksei Kuropatkinin erikoiskäyttöön ja huhtikuussa Venäjän armeijan pääesikunnan päällikön erikoiskäyttöön. Sodan jälkeen Schwanck ylennettiin kenraalimajuriksi ja määrättiin joulukuussa 1905 27. jalkaväkidivisioonan komentajaksi. Vuonna 1909 hänet siirrettiin 24. jalkaväkidivisioonan komentajaksi ja vuonna 1910 kenraaliluutnanttina 6. armeijakunnan komentajaksi. Scwanck ylennettiin jalkaväenkenraaliksi syyskuussa 1912, jolloin hän myös sai eron sotapalveluksesta. Ensimmäisen maailmansodan aikana hänestä tuli reservissä ollessaan Pietarin sotasairaalan tarkastaja lokakuussa 1916, mutta hänen myöhempiä vaiheitaan ei tunneta. ==Lähteet== Luokka: Suomalaiset kenraalit Luokka:Vuonna 1849 syntyneet Luokka:Kuolinvuosi tuntematon
Anton Schwindt

Anton Schwindt (9. tammikuuta 1849 – ?) oli Venäjän keisarillisessa armeijassa palvellut suomalainen kenraalimajuri. (Viitattu 19.4.2020) Anton Schwindtin vanhemmat olivat kapteeni Nikolai Ferdinand Schwindt ja Emma Horn. Hänen tiedetään olleen kaksi kertaa naimisissa ja että ensimmäisen puolison nimi oli Helena Wach. Anton Schwindt ylennettiin everstiluutnantiksi 1888, kun hän palveli 35. Belgorodin, H.M. Itävallan Keisarin rakuunarykmentissä. Hänet siirrettiin joulukuussa 1894 4. kaaderikuormastopataljoonan komentajaksi ja ylennettiin toukokuussa 1896 everstiksi pysytettynä mainitussa tehtävässä. Eron sotapalveluksesta Schwindt sai kenraalimajurina toukokuussa 1910. ==Lähteet== Luokka: Suomalaiset kenraalit Luokka:Vuonna 1849 syntyneet Luokka: Kuolinvuosi tuntematon
Komaki

Komaki () on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee sisämaassa prefektuurin luoteisosassa Nōbin tasangolla. Kaupungin itäosat ovat vuoristoisia. Komakissa on 152 842 asukasta (huhtikuussa 2020) ja sen pinta-ala on 62,81 neliökilometriä. Komaki kehittyi vuodesta 1563 Oda Nobunagan perustaman Komakiyaman linnan aluskaupunkina. Myöhemmin Edo-kaudella siitä tuli yksi Inuyamaan johtaneen tiereitin postiasemista (shukuba). Vanhastaan tärkeä elinkeino on Irukajärven vettä hyödyntävä maa- ja karjatalous, joka tuottaa esimerkiksi daikon- retiisejä ja kaktuksia. Toisen maailmansodan jälkeen kaupungista on tullut merkittävä logistiikkakeskus ja sinne on sijoittunut muun muassa kone-, kumi- ja keramiikkateollisuutta. Kaupunkioikeudet osana Japanin nykyistä kunnallishallintoa Komaki sai kuntaliitoksen yhteydessä vuonna 1955. Se on kasvanut voimakkaasti Nagoyan esikaupunkina ja sinne on rakennettu suuri Tōkadai New Town -lähiö. Komakin kulttuuriperintöön kuuluvat esimerkiksi Komakivuori linnanraunioineen ja Tagata-jinjan šintolaisen pyhäkön Hōnen- festivaali. Kaupungissa toimii Menard-taidemuseo. Komakia palvelee Nagoya- rautateiden Komaki-linja. Nagoyan lentoasema sijaitsee osittain kaupungin alueella. == Kuvia == Tiedosto:Tokadai Chuo Park09.jpg|Tōkadain lähiötä Tiedosto:Shogenji1.jpg|Shōgen-ji Tiedosto:Procession with Ensured Phallus object, Hōnen Matsuri (Tagata Shrine) 1.jpg|Hōnen-matsuri Tiedosto:Komaki station 2.JPG|Komakin rautatieasema == Lähteet == == Aiheesta muualla == * Kaupungin internetsivut Luokka:Aichin prefektuurin kaupungit
Dmitri Sederholm

Dmitri Sederholm (, vallankumouksen jälkeen Седерхольм; 1869 Kertš, Taurian kuvernementti – 1920 Moskova) oli Venäjän keisarillisessa armeijassa palvellut suomalaissyntyinen kenraalimajuri. (Viitattu 19.4.2020) == Perhe == Sederholmin vanhemmat olivat kenraaliluutnantti Carl Robert Sederholm ja Lydia Koshkina ja puoliso vuodesta 1897 Anna Jacobi. == Ura == Dmitri Sederholm ylennettiin luutnantiksi ja määrättiin palvelukseen Henkivartioväen Tsarskoje Selon 2. tarkk’ampujapataljoonaan syksyllä 1894. Hänet ylennettiin alikapteeniksi 1900, kapteeniksi 1904 ja everstiksi 1910, jolloin hänet myös määrättiin mainitun pataljoonan komentajaksi. Sederholm osallistui pataljoonansa mukana Venäjän–Japanin sotaan 1904–1905 ja komensi pataljoonaa myös ensimmäisen maailmansodan alussa. Kesällä 1915 hänet määrättiin 36. Orjolin, kenraalisotamarsalkka, Varsovan ruhtinas, kreivi Paskevitš-Erivanskin jalkaväkirykmentin komentajaksi, missä tehtävässä toimiessaan hänet ylennettiin kenraalimajuriksi joulukuussa 1916. Sederholm osallistui Venäjän sisällissotaan valkoisten puolella Muurmannin rintamalla. Bolševikit ottivat hänet vangiksi maaliskuussa 1920. Sederholm lähetettiin Moskovaan, jossa hänet teloitettiin samana keväänä. == Ritarikunnat == * Pyhän Stanislauksen ritarikunta kolmannen luokan risti (1897) * Pyhän Annan ritarikunta kolmannen luokan risti (1901) * Pyhän Stanislauksen ritarikunta toisen luokan risti (1902) * Pyhän Annan ritarikunta toisen luokan risti (1905) * Pyhän Vladimirin ritarikunta neljännen luokan risti (1911) * Pyhän Annan ritarikunta kolmannen luokan risti kruunulla (1915) * Pyhän Stanislauksen ritarikunta toisen luokan risti (1902) * Pyhän Vladimirin ritarikunta neljännen luokan risti kruunulla (1915) * Pyhän Vladimirin ritarikunta kolmannen luokan risti miekoin (1915) * Pyhän Annan ritarikunta toisen luokan risti miekoin (1917) == Kunnianosoitukset == * Venäjän-Japanin sodan tumma pronssimitali (1906) == Katso myös == * Sederholm ==Lähteet== Luokka:Suomalaiset kenraalit Luokka:Venäläiset kenraalit Luokka:Vuonna 1869 syntyneet Luokka:Vuonna 1920 kuolleet
Ernst Albrecht Joseph Sederholm

Ernst Albrecht Joseph Sederholm (22. heinäkuuta 1821 tai 4. heinäkuuta 1822 Moskova – 4. tammikuuta 1878 Tbilisi) oli Venäjän keisarillisessa armeijassa palvellut suomalainen kenraalimajuri. (Viitattu 19.4.2020) == Perhe == Sederholmin vanhemmat olivat pastori, filosofian tohtori Karl Sederholm ja Henriette Johanna Christine Fürstenau. Hän avioitui Aleksandra Mihailovna Pogodinovan kanssa vuonna 1858, joka oli historioitsija Mihail Pogodinin tytär. == Ura == Sederholm valmistui upseeriksi 1840, jolloin hänet määrättiin palvelukseen Tanginskin jalkaväkirykmenttiin Kaukasukselle. Vuoteen 1857 mennessä hän oli ylennyt everstiluutnantiksi, seuraavana vuonna hänet määrättiin Tbilisin kaupungin paikallismajuriksi. Vuonna 1860 Sederholm ylennettiin everstiksi ja määrättiin 30. Kaukasuksen linjapataljoonan komentajaksi, vuonna 1863 hänet siirrettiin 157. Imeretian jalkaväkirykmentin komentajaksi Kutaisin kuvernementtiin. Sederholm siirrettiin 1872 palvelukseen 40. jalkaväkidivisioonaan. Seuraavana vuonna hänet ylennettiin kenraalimajuriksi ja määrättiin samalla 40. jalkaväkidivisioonan 2. prikaatin komentajaksi. Vuosina 1874–1877 hän toimi Kaukasian krenatööridivisioonan 2. prikaatin komentajana. Turkin sodan puhjettua 1877 Sederholm määrättiin Kaukasian alueella toimineen sotilassairaanhoidosta vastaavan tarkastajan käyttöön. Vuoden lopulla hänestä tuli Tbilisin sotasairaalan päällikkö, mitä tehtävää hoitaessaan hän kuoli jo tammikuun alussa 1878. ==Lähteet== Luokka:Suomalaiset kenraalit Luokka:1820-luvulla syntyneet Luokka:Vuonna 1878 kuolleet
Anu Matilainen

Anu Matilainen (s. 18. marraskuuta 1946 Helsinki) on suomalainen kuvanveistäjä. Matilaisen töiden materiaaleja ovat suomalainen graniitti, mutta myös muut kivilajit, pronssi, puu ja keramiikka. Hän on pitänyt koko uransa ajan muotokuvien tekemistä kiinnostavana ja on sitä mieltä, että esittävä ja ei-esittävä taide ovat yhtä tärkeitä. == Elämä ja ura == Anu Matilaisen isä oli iisalmelaissyntyinen taidemaalari ja kuvaamataidon opettaja Erkki Matilainen ja äiti helsinkiläinen Eila o.s. Rossi. He avioituivat vuonna 1944 ja saivat kolme tytärtä ja pojan. Kaikki tyttäret valitsivat ammattitaiteilijan uran. Anu Matilainen vietti lapsuuden kesiään isänsä synnyinsijoilla ja muutti lopulta vuonna 2009 Iisalmeen. Anu Matilainen opiskeli Taideteollisen oppilaitoksen keramiikkaosastolla 1964–1968 ja sen jälkeen kuvanveistäjä Pekka Kontion yksityisoppilaana 1968–1969. Taideakatemian koulussa hän opiskeli kuvanveistolinjalla vuosina 1969–1970 ja 1972–1975; 1970–1972 hän oli Sveitsissä keramiikka-alan jatkoharjoittelussa. Anu Matilainen opiskeli myös Ruotsin kuninkaallisessa taideakatemiassa Tukholmassa. == Julkisia veistoksia == Matilaisen julkisia veistoksia on useilla paikkakunnilla Suomessa. Helsingissä on pronssinen Toivo Kuulan patsas, ”ekspressiivishenkinen näköiskuva”, joka on paljastettu vuonna 1988. Patsaan tilannut Toivo Kuula -seura ry lahjoitti sen Helsingin kaupungille. Vesannolla on kiviveistos Kaskikivet vuodelta 1988 ja Kuopiossa on naisasianaisena tunnetun Elisabeth Stenius-Aarneenkallion muistomerkki, joka paljastettiin vuonna 1991. Iisalmessa on useita Matilaisen veistoksia: Myrskylintu Iisalmen Uuden kirkon lähellä on vuodelta 1991 ja Kulttuurikeskuksen edustalla oleva graniitista ja dioriitistä tehty Pikarijäkälät on paljastettu vuonna 2001. Lüneburgin puistossa on Olvin synty, vuonna 1991 paljastettu kuparista ja graniitista tehty suihkukaivomonumentti. === Valokuvia julkisista teoksista === Tiedosto:Lentoon lähtö by Anu Matilainen 1986 Iisalmi.JPG|Lentoon lähtö, 1986, Iisalmi. Tiedosto:Äiti by Anu Matilainen 1986 Nötö.jpg|Äiti, 1986, Parainen. Tiedosto:Anu Matilainen - Kaskikivet - 1988 - Vesannon kirkon kiviaidan edustalla, Koulutie 1 - Vesannon kk - Vesanto.jpg|Kaskikivet, 1988, Vesanto. Tiedosto:Anu Matilainen Toivo Kuulan muistomerkki 1988.JPG|Toivo Kuulan muistomerkki, 1988, Helsinki. Tiedosto:Anu Matilainen - Elisabeth Stenius-Aarneenkallion muistomerkki - 1991 - Aarneenkallion puisto, Haapaniemenkatu - Haapaniemi - Kuopio.jpg|Elisabeth Stenius-Aarneenkallion muistomerkki, 1991, Kuopio. Tiedosto:Myrskylintu by Anu Matilainen.JPG|Myrskylintu, 1991, Iisalmi. Tiedosto:Pilarijäkälät by Anu Matilainen.JPG|Pilarijäkälät, 2001, Iisalmi. == Lähteet == Luokka:Suomalaiset kuvanveistäjät Luokka:Vuonna 1946 syntyneet Luokka:Elävät henkilöt